ગોમતી ગોરડિયા મૉડર્ન વિચારધારા ધરાવતી વિધવા મહિલા છે. કૂતરા, ચકલી, કાચબા અને પક્ષીઓ પાળવાનો તેને ગજબનાક શોખ છે અને આ શોખને તે પૂરા પણ કરી રહી છે. ગોમતીની એકલતા દૂર કરવાનું કામ આ પ્રાણીઓ તો કરે જ છે, પણ એ ઉપરાંત તેમનો નોકર અને પક્ષી-પ્રાણીઓને સાચવવાનું કામ કરતી મંજરી પણ ગોમતીના સાથીઓ છે. એક દિવસ ગોમતીને તેના ઘરની બહારથી ૧૦૦ રૂપિયાની નોટ મળે છે. ૧૦૦ રૂપિયાની એ નોટ પર એક મોબાઇલ-નંબર લખ્યો છે. નોટ તેના માલિક સુધી પહોંચી જાય એવા હેતુથી ગોમતી એ નંબર પર ફોન કરે છે જે આંચલનો નંબર હોય છે. આંચલનો અવાજ ગોમતીને તેની ખોવાયેલી દીકરી તમન્ના જેવો લાગે છે. દીકરી મળી શકે છે એવી આશાએ ગોમતી આંચલને મળવા માટે પહોંચે છે, પણ ત્યારે તેને ખબર પડે છે કે આંચલ તો કરોડપતિ શેઠ શાંતિલાલ મહેતાની દીકરી છે. શાંતિલાલ મહેતા જીવે છે તો વ્હીલચૅર પર છતાં આખા ઘરને તેઓ ઊભા પગે રાખે છે. સંજોગો અને પરિસ્થિતિ એવાં નર્મિાણ પામે છે કે ગોમતી તેનું ઘર છોડીને નોકર, મંજરી અને પશુ-પક્ષીઓ સાથે શાંતિલાલ મહેતાના ઘરે રહેવા આવી જાય છે. નાટકના દિગ્દર્શક કમલેશ મોતાએ કહ્યુંં કે ‘દરેક સમય અને સંજોગને માન આપીને જો જીવવાનું શરૂ કરવામાં આવે તો ચોક્કસપણે ઝિંદગીની સફર સુહાનાપન આપે એ સંદેશ નાટકના પ્રત્યેક સીનમાંથી મળી રહ્યો છે અને એ જ એની બ્યુટી છે.